《题紫团山三十六景 南极园》
宋代·王寀

清徵有逸仙，畴昔下南极。紫气远成图，照此太白域。

芝田手所耘，地灵亦知啬。云根一十八，斸握安可得。

惟馀乱峰间，乔林竦寒色。

作者简介：（1078—1118）江州德安人，字辅道。王韶子。好学，工词章。登进士第。累官校书郎。好延道流谈炼丹修仙事。为徽宗所召，约某日即内殿致天神，为林灵素所陷，术不验，下大理狱弃市。